Η διαμονή μας στο sailor house ήταν άψογη απ' όλες τις απόψεις!!! Η ευγένεια και η γλυκήτητα της κυρίας Βίκυς μας έκαναν να νιώσουμε υπέροχα από την πρώτη στιγμή. Το σπίτι έλαμπε από καθαριότητα και ήταν πλήρως εξοπλισμένο. Η καλαισθησία και η λειτουργικότητα του χώρου ήταν μοναδική! Η δροσιά του σπιτιού (ο ανεμιστήρας ήταν σαν aircondition από άποψη απόδοσης αλλά δεν τον χρειαστήκαμε) και το τόσο άνετο στρώμα δημιουργούν άριστες συνθήκες για ξεκούραση και χαλάρωση. Η θέση του είναι απλά ιδανική!! Πολύ ήσυχο αλλά και μέσα στον κόσμο ,καθώς το χωριό Κάστρο είναι το πιο γραφικό και όμορφο χωριουδάκι της Σίφνου. Επίσης, δίπλα στο σπίτι υπάρχει μια καταπληκτική ταβερνούλα με υπέροχη θέα. Η απόσταση από την Απολλωνία είναι 5 λεπτά με το αυτοκίνητο και ο δρόμος είναι πολύ πολύ εύκολος. Όταν επισκεφθούμε ξανά τη Σίφνο ξέρουμε πολύ καλά πού θα μείνουμε!!! Το προτείνουμε ανεπιφύλακτα! Σας ευχαριστούμε για όλα κυρία Βίκυ, είστε υπέροχη!!!Υ.Γ. Τα ζεστά τυροπιτάκια που μας πρόσφερε η κυρία Βίκυ κατά την άφιξή μας όπως και τα τοπικά κουλουράκια που μας έδωσε όταν φύγαμε ήταν το επιστέγασμα μιας άρτιας φιλοξενίας!!